Argentina er et langt land, der strækker sig fra ørkenlandskaberne med varme temperaturer i nord til det subantarktiske klima i Patagonien og Ildlandet i syd. Derfor er det umuligt at give et endegyldigt svar på, hvornår det er bedst at rejse til Argentina.
Generelt vil du opleve de varmeste temperaturer i det danske vinterhalvår, mens det er køligere i sommerhalvåret, hvor temperaturerne i de sydligste egne kan komme ned omkring frysepunktet. Overordnet set er nedbørsmængderne små, men der falder dog generelt mest regn fra oktober til april.
Se alle vejrkort i Argentina